Κ.Υ.Α. αριθ. 106688/ 13.10.2016
Καθορισμός του ποσού, κατά είδος ενισχύσεων, για τα επενδυτικά σχέδια που υπάγονται στα καθεστώτα ενισχύσεων «Γενική Επιχειρηματικότητα», «Νέες ανεξάρτητες ΜΜΕ», «Ενισχύσεις μηχανολογικού εξοπλισμού» και «Επενδύσεις μείζονος μεγέθους» του αναπτυξιακού Ν. 4399/2016
Αριθ.106688
(ΦΕΚ Β' 3315/14-10-2016)
ΟΙ ΥΠΟΥΡΓΟΙ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του Ν. 4399/2016 «Θεσμικό πλαίσιο για τη σύσταση καθεστώτων Ενισχύσεων Ιδιωτικών Επενδύσεων για την περιφερειακή και οικονομική ανάπτυξη της χώρας - Σύσταση Αναπτυξιακού Συμβουλίου και άλλες διατάξεις» (Α'117), και ειδικότερα την παρ. 1 του άρθρου 28 αυτού.
2. Τις διατάξεις του Γενικού Απαλλακτικού Κανονισμού 651/2014 της Επιτροπής.
3. Τις διατάξεις του Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις»», (Α'143), όπως τροποποιήθηκε με το άρθρο 10 του Ν. 4337/2015 (Α'129).
4. Το άρθρο 90 του «Κώδικα για την Κυβέρνηση και Κυβερνητικά Όργανα» που κυρώθηκε με το άρθρο πρώτο του Π.δ. 63/2005, (Α'98).
5. Τις διατάξεις του Π.δ. 116/2014 «Οργανισμός του Υπουργείου Ανάπτυξης και Ανταγωνιστικότητας» (Α'185), όπως ισχύει.
6. Τις διατάξεις του Π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και μετονομασία του σε Υπουργείο Ναυτιλίας και Νησιωτικής Πολιτικής. Μετονομασία του Υπουργείου Πολιτισμού, Παιδείας και Θρησκευμάτων σε Υπουργείο Παιδείας, Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α'114).
7. Το Προεδρικό διάταγμα 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α'116).
8. Την κοινή απόφαση του Πρωθυπουργού και του Υπουργού Οικονομίας, Ανάπτυξης και Τουρισμού με αρ. 105755/14.10.2015 «Ανάθεση αρμοδιοτήτων στον Υφυπουργό Οικονομίας, Ανάπτυξης και Τουρισμού Αλέξανδρο Χαρίτση» (Β'2222), όπως τροποποιήθηκε και ισχύει με τις υπ' αρ. 40082/12.04.2016 (Β'1054) και 79700/27.07.2016 (Β'2338) αποφάσεις, καθώς και την υπ'αρ. Υ29 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Γεώργιο Χουλιαράκη» (Β' 2168/9-10-2015).
9. Την υπ' αριθμ. ΓΔΟΥ 209/3.10.2016 εισήγηση του Προϊστάμενου της Γενικής Διεύθυνσης Οικονομικών Υπηρεσιών του Υπουργείου Οικονομίας, Ανάπτυξης και Τουρισμού (παρ.5. ε' του άρθρου 24 Ν. 4072/2014).
10. Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού, το ύψος της οποίας αναφέρεται στο άρθρο 3 της παρούσας, 
αποφασίζουμε:
Άρθρο 1
Ποσό φορολογικής απαλλαγής
1. Το συνολικό ποσό της φορολογικής απαλλαγής των καθεστώτων του Ν. 4399/2016 που προκηρύσσονται το έτος 2016, καθορίζεται ως εξής:
Για το καθεστώς:
α. Των ενισχύσεων Μηχανολογικού Εξοπλισμού, στα εκατόν πενήντα εκατομμύρια (150.000.000) ευρώ,
β. της Γενικής Επιχειρηματικότητας, στα διακόσια ογδόντα εκατομμύρια (280.000.000) ευρώ,[footnoteRef:2] [2: Τροποποίηση A. 129348/2017 04.12.2017] 

γ. των Νέων Ανεξάρτητων ΜΜΕ, στα επτά εκατομμύρια (7.000.000) ευρώ.[footnoteRef:3] [3: Τροποποίηση A. 129348/2017 04.12.2017] 

2. Το συνολικό ποσό της φορολογικής απαλλαγής και του οφέλους από τη σταθεροποίηση του συντελεστή φορολογίας εισοδήματος του καθεστώτος του Ν. 4399/2016 που προκηρύσσεται το έτος 2016 και αφορά τις επενδύσεις Μείζονος Μεγέθους καθορίζεται στα εκατό εκατομμύρια (100.000.000) ευρώ. 
Άρθρο 2
Ποσό επιχορήγησης, επιδότησης χρηματοδοτικής μίσθωσης και επιδότησης του κόστους της δημιουργούμενης απασχόλησης.
Το συνολικό ποσό της επιχορήγησης, της επιδότησης χρηματοδοτικής μίσθωσης και της επιδότησης του κόστους της δημιουργούμενης απασχόλησης των καθεστώτων του ν. 4399/2016 που προκηρύσσονται το έτος 2016, καθορίζεται ως εξής:[footnoteRef:4] [4: Τροποποίηση A. 129348/2017 04.12.2017] 

Για το καθεστώς,[footnoteRef:5] [5: Τροποποίηση A. 129348/2017 04.12.2017] 

α. Της Γενικής Επιχειρηματικότητας, στα εκατόν πενήντα εκατομμύρια (150.000.000) ευρώ.[footnoteRef:6] [6: Τροποποίηση A. 129348/2017 04.12.2017] 

β. των Νέων Ανεξάρτητων ΜΜΕ, στα εκατό σαράντα εκατομμύρια (140.000.000) ευρώ.[footnoteRef:7] [7: Τροποποίηση A. 129348/2017 04.12.2017] 

Άρθρο 3
Πηγές Χρηματοδότησης - Επιβάρυνση κρατικού προϋπολογισμού
α. Τα ποσά των επιχορηγήσεων, της επιδότησης χρηματοδοτικής μίσθωσης και της επιδότησης του κόστους της δημιουργούμενης απασχόλησης των επενδυτικών σχεδίων της παρούσας απόφασης καλύπτονται από τον Προϋπολογισμό Δημοσίων Επενδύσεων του Υπουργείου Οικονομίας και Ανάπτυξης, στον οποίο εγγράφεται η δαπάνη των διακοσίων ενενήντα εκατομμυρίων (290.000.000) ευρώ, και δύναται να προέλθουν από εθνικούς πόρους ή τα Ευρωπαϊκά Διαρθρωτικά και Επενδυτικά Ταμεία.[footnoteRef:8] [8: Τροποποίηση A. 129348/2017 04.12.2017] 

β. Από τις διατάξεις της παρούσας απόφασης εκτιμάται ότι:
i. για το τρέχον έτος (2017) δεν θα προκύψει δαπάνη σε βάρος του Προϋπολογισμού Δημοσίων Επενδύσεων και απώλεια φορολογικών εσόδων.[footnoteRef:9] [9: Τροποποίηση A. 129348/2017 04.12.2017] 

ii. για το επόμενο έτος (2018) η δαπάνη που θα προκύψει εκτιμάται στο ύψος των εβδομήντα εκατομμυρίων (70.000.000) ευρώ σε βάρος του Προϋπολογισμού Δημοσίων Επενδύσεων και στο ύψος των σαράντα εκατομμυρίων (40.000.000 ευρώ) απώλεια φορολογικών εσόδων.[footnoteRef:10] [10: Τροποποίηση A. 129348/2017 04.12.2017] 

iii. για τα επόμενα τρία έτη (2019, 2020, 2021) η δαπάνη που θα προκύψει εκτιμάται στο ύψος των διακοσίων είκοσι εκατομμυρίων (220.000.000) ευρώ σε βάρος του Προϋπολογισμού Δημοσίων Επενδύσεων και στο ύψος των εξήντα εκατομμυρίων (60.000.000) ευρώ απώλεια φορολογικών εσόδων.[footnoteRef:11] [11: Τροποποίηση A. 129348/2017 04.12.2017] 

Άρθρο 4
Έναρξη ισχύος
α. Με όμοια απόφασή μας δύναται να αναπροσαρμόζεται το ποσό για το ειδικό καθεστώς των επενδύσεων Μείζονος Μεγέθους έως το προβλεπόμενο στο Γενικό Απαλλακτικό Κανονισμό όριο καθώς και να ανακατανέμονται τα ποσά μεταξύ της επιχορήγησης, της επιδότησης χρηματοδοτικής μίσθωσης και της επιδότησης του κόστους της δημιουργούμενης απασχόλησης και της φορολογικής απαλλαγής.
β. Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 13 Οκτωβρίου 2016 
Οι Υπουργοί
Οικονομίας, Ανάπτυξης και Τουρισμού 
ΓΕΩΡΓΙΟΣ ΣΤΑΘΑΚΗΣ
Υφυπουργός Οικονομίας, Ανάπτυξης και Τουρισμού
ΑΛΕΞΑΝΔΡΟΣ ΧΑΡΙΤΣΗΣ
Αναπληρωτής Υπουργός Οικονομικών
ΓΕΩΡΓΙΟΣ ΧΟΥΛΙΑΡΑΚΗΣ
